Rikunarita-ORG/Wikinium huggingface dataset:
# Sabotaç

Il **sabotaç** al è une azion deliberade par indebolî il nimì a traviers de soversion, il berdei, il disordin e/o la distruzion. In vuere la peraule e je doprade par descrivi la ativitât di une persone o di un grup no associât cui militârs (par esempli un agjent segret o un partigjan), soredut cuant lis azions a puartin ae distruzion o, in dut câs, a danegjin lis infrastruturis produtivis o vitalis come armaments, fabrichis, dighis, servizis publics o magazens. A difarence dai ats di terorisim, lis azions di sabotaç no an il maiôr numar di muarts sicu primari obietîf, ancje se nol è escludût a priôrs.

Il non al proven de rivoluzion industriâl, cuant che i telârs a vapôr a vignivin danegjâts dai tessêrs licenziâts butant tai lôr ingranaçs çocui di len (*sabots* in francese).
# Troll

**Troll** - intal zergon di internet, e in particolâr des comunitâts virtuâls tant che newsgroup, forum, listis di pueste eletroniche, chatroom o intai coments dai blogs – si clame cussì un individui che al interagjìs cu la comunitât mandant messaçs provocatoris, iritants, fûr di teme o ancje dome stupits, al fin di disturbâ i scambis normâi e in argoment. Dispès l’obietîf specific dal troll al è causâ une cjadene di ofesis; une tecniche comune e je chê di cjapâ posizion in mût plateâl, superficiâl e arogant suntune cuistion za tant discutude (e tant plui insot), massime dulà che la cuistion e sedi za tâl di dismovi facilmentri tensions sociâls (tant che une vecje “vuere di religjon”). in altris câs, il troll al interven ancje dome in mût stupit (par esempli fasint l’inocent e chel che nol sa), cul fin di meti in ridicul chei utents che, no capint la nature dal messaç dal troll, si sfuarcin di rispuindi par fîl e par pont.

Un troll une vore tegnôs e fastidiôs al pues pardabon avilî chei altris utents e causâ la fin di une comunitât virtuâl. Se invezit un troll al ven ignorât (in gjenar e je la cuintrimisure che e da plui risultâts), pal solit al scomence a mandâ messaçs simpri plui ofensîfs o provocatoris, cirint di stiçâ une reazion, po dopo al bandone il grup.
# Emisferi

Un **emisferi** al è une des dos metât de sfere terestre (de la Tiere).
E son doi:

* un a Nord (det Boreâl)
* un a Sud (det Austral)

La Tiere e je taiade in doi in ai doi emisferos di une line imaginarie che e je clamade ecuâtor.

## Emisferi Boreâl

Emisferi Nord viodût da par sore dal Polo Nord.
Al è l'emisferi che al sta a Nord dal ecuatôr.

## Emisferi Austrâl

Emisferi Sud viodût da par sore dal Polo Sud.
Al sta a Sud dal ecuatôr.
# 1862

**An 1862** | **Agns:** | 1859 1860 1861 - **1862**  - 1863 1864 1865 |
| **Decenis:** | Deceni dal 1830 Deceni dal 1840 Deceni dal 1850 - **Deceni dal 1860**  - Deceni dal 1870 Deceni dal 1880 Deceni dal 1890 |
| **Secul:** | Secul XVIII - **Secul XIX**  - Secul XX |
| **Tabele anuâl dal secul XIX - Calendari dai acjadiments** |

|  |
| --- |
| **1862 in altris calendaris** |
| Calendari gregorian | 1862 |
| Ab urbe condita | 2615 |
| Calendari armen | 1311 |
| Calendari cinês | 4558 — 4559 |
| Calendari ebraic | 5621 — 5622 |
| Calendari hindu - *Vikram Samvat* - *Shaka Samvat* - *Kali Yuga* |  1917 — 1918 1784 — 1785 4963 — 4964 |
| Calendari iranian | 1240 — 1241 |
| Calendari islamic | 1282 — 1283 |
| Calendari runic | 2112 |

Il **1862** (**MDCCCLXII** par numars romans) al è un an dal secul XIX.

## Acjadiments

## Nassûts

## Muarts

## Cjale ancje
# Puaretât

Puaretât
La **puaretât** e je une cundizion dulà che une persone o une comunitât a son disprivâts, o al mancje ce che al covente di essenziâl par vê al mancul un benstâ e un bonvivi.
E po jessi sintude in difarentis manieris, tant che la mangjative, la aghe di bevi, un puest dulà stâ, o chês risorsis come il podê rivâ a lis informazions, la educazion, la salût, il jessi sociâl, il podê politic, o la pussibilitât di vê relazions significativis cun altre int.
La puaretât e po ancje jessi definide in maniere relative. In cheste vision la disparitâts in gjenerâl o chês di salût a son viodudis come indicadôrs di puaretât e la cundizion di puaretât ae je colegade cu la cuestion de criure e de la spartizion dal podê e da lis risorsis.
La puaretât e je ancje une sielte religjose leade a la vision di Sant Francesc, tant che une pratiche di caritât, in chel câs e je volontarie e no je di miscliçâle cu la miserie.

Mape dal mont che e mostre la percentuâl de popolazion che a vîf cun mancul di un dolar american al dì, par diviers stâts a mancjin i dats
La mape de puaretât a si use fâle marcant chei paîs dulà che a si vîf cun mancul di 1 € a la zornade (puaretât assolude). La part di mont che e vîf cun mancul di 1 euro in dì e je cressude intai ultins vincj agns (come che si po viodi <disparity> ). A an fate une stime che 1,1 miliarts di personis a son sot di chel livel e 2,7 miliarts a son sot dal livel di 2 euros in dì (puaretât moderade).

La proporzion di int dal mont che e vîf in puaretât assolude e je colade dal 1991 che e jere al 28% al 21% intal 2001. Ma chei meioraments a son concentrâts in Asie. In Afriche, inte zone al di sot dal Sahara, tai stes agns il nivel di puaretât estreme al è lât dal 41% al 46%.
# Musiche punk

Il **punk rock** (o spes dome **punk**) al è un gjenar musicâl derivât de musiche rock, nassût dongje il 1975-1976 intal Ream Unît, tai Stâts Unîts e in Australie.

Jenfri lis clapis musicâls punk plui impuartantis si cjatin lis clapis musicâls inglês dai Sex Pistols, Dammned e dai Clash e chês merecanis dai Ramones, Dead Boys e dai Johnny Thunders & the Heartbreakers.

Lis origjins dal punk si cjate te musiche rock di clapis musicâl de citât merecane di Detroit, dongje la fin dai agns Sessante, clapis musicâls come i Stooges e i Mc5 a bandonin lis formis classichis dal rock par cjapâ une forme espressive prontade plui su ceris sonoritâts plui fuartis e su une filosofie che a leve cuintri la societât. Lis cjançons punk a son curtis, cun pôcs acuarts che però a cjapin subit l'ascoltadôr; no si cîr une grande rafinatece, sei dal pont di viste de vôs che dai struments. La grande part dai grups si auto produsin e stampin in propi i lôr discs.

A partî dal 1976 ator di chest gjenar musicâl e nas une vere e proprie culture alternative, cuntune particolârs vistîts e une ideologjie cuintri lis autoritâts che a volte e rive a ats di violence e distruzion.
# Secul XX

Il **secul XX** (secul vincjesim) al è il secul che al scomence tal an 1901 e al finìs tal an 2000 cjapât dentri.

## Acjadiments

## Nassûts

## Muarts

## Cjale ancje

* storie secul par secul